**ŠAHOVSKI SAVEZ Vojvodine**

**Novi Sad, Masarikova 25**

**Telefon/faks: 021 572 238**

**Tekući račun: 340-1945-12**

**www.vojvodinachess.net**

**P R O P O Z I C I J E**

**JUŽNOBAČKE LIGE ZA 2021. GODINU**

**Južnobačka zonska liga počinje u nedelju 16. maja i traje do 03. oktobra 2021. godine. Igra se Berger: prvi deo 4 kola 16. maj - 6. jun, drugi deo 5. septembar – 3. oktobar.**

**Učestvuje 10 klubova i to:**

**1) ŠK SUTJESKA, BAČKO DOBRO POLJE, igra se u sportskoj hali,**

**Budimir Krunić, 021 723-348, 061 6673-717, e-mail:** [**budimir.krunic@gmail.com**](mailto:budimir.krunic@gmail.com)

**2) ŠK EĐŠEG, NOVI SAD igra se u**

**[Mesna zajednica 7. juli, Miše Dimitrijevića 74/A, Novi Sad](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwiCxortzqDwAhUfhP0HHca0ARUQFjAAegQIAxAD&url=https%3A%2F%2Fwww.planplus.rs%2Fmesna-zajednica-7-juli%2F114052&usg=AOvVaw2FoItzu9e7eoB-XyTJOtPX" \t "_blank)**

**Kontakt Janoši Zoltan, 064 6655061, 021 6369968, e-mail:** [**zjanosi52@gmail.com**](mailto:zjanosi52@gmail.com)

**3) GIMNAZIJALAC, BAČKA PALANKA, Vojvođanska 17, igra se u Gimnaziji u Bačkoj Palanci, Ivan Tot 069 2705-990, e-mail:** [**gimnazijalacinfo@gmail.com**](mailto:budimir.krunic@gmail.com)

**4) ŠK SELENČA, SELENČA, Pecnik Pavel 063 1052-509, 021 774-215, igra se u MZ, e-mail:** [**pecnikpavel@gmail.com**](mailto:pecnikpavel@gmail.com)

**5) ŠK JUGOVIĆ 2, KAĆ, igra se u centru u šah klubu, Kopanja 064 8437304, e-mail:** [**kopikomerc@yahoo.com**](mailto:kopikomerc@yahoo.com) **Anđelković Stojan 060 0599-145**

**6) ŠK ZMAJEVO, ZMAJEVO, igra se prekoputa škole u MZ Ivana Milutinovića 59, telefon Vukašinović 063 667219, 063 680657, e-mail:** [**vukasinovicadvokat@gmail.com**](mailto:vukasinovicadvokat@gmail.com)

**7) ŠK BUKOVAC, BUKOVAC, Partizanski put bb, Tešanović Rajko 060 1315-331,**

**e-mail:** [**rtesanov@gmail.com**](mailto:rtesanov@gmail.com) **dnenadovic547@gmail.com**

**8) ŠK OMLADINAC, ŽABALJ, Nikole Tesle Skupština opštine, Stanko Čelić, 063 8959-762, 021 832-404, Savanović Milosav 063 8378183** [**savanovicmiodrag@gmail.com**](mailto:savanovicmiodrag@gmail.com)

**9) ŠK TEMERIN, TEMERIN, Todić Miroslav, 062 8638-227, Petkovski 063 534-687,**

**igra se u Omladinskom domu, e-mail:** [**todic.miroslav@celikdoo.rs**](mailto:todic.miroslav@celikdoo.rs)

**10) ŠK KRALJICA PTT 2, PETROVARADIN, igra se u MZ u Petrovaradinu, ulica Čajkovskog 1A, Milovac Milan, 060 0825084 e-mail:** [**skkraljica@gmail.com**](mailto:skkraljica@gmail.com)

**Uz naziv kluba data je adresa gde se mečevi igraju i osoba za kontakt koju treba pozvati, ako nije navedena tačna adresa na kojoj se igra meč. U slučaju da se meč ne igra na navedenoj adresi, domaćin je dužan da gostujućoj ekipi i sudiji blagovremeno dostavi novu adresu. Sve posledice koje proističu iz nepoštovanja ove odredbe snosi domaćin.**

**Organizator takmičenja je ŠS Vojvodine, a tehničku organizaciju sprovodi kancelarija Šahovskog Saveza Vojvodine i voditelji Milan Miladinov i Iva Uzelac. Pobednik Lige stiče pravo igranja u višem rangu – Bačkoj ligi NS. Ligu napuštaju dve poslednjeplasirane ekipe. Liga se rejtinguje.**

**Ekipu čine šest takmičara. Sastavi ekipa mogu biti po slobodnom izboru kapitena. Svi igrači moraju biti registrovani kod ŠS Vojvodine, što se dokazuje takmičarskim kartama overenim za 2021. godinu. Pred svaki meč kapiteni predaju sudiji pismeno sastav ekipe i takmičarske karte. U slučaju da ekipa nema takmičarske karte ne može početi meč ili partiju za koju nema takmičarsku kartu, a dužna je da ih podnese na uvid najkasnije jedan sat od početka meča, u protivnom gubi meč bez igre, ili partije igrača kojima karte nedostaju. Svaki igrač pre početka meča mora potpisati izjavu saglasno Anexu pravilnika ekipnih takmičenjima od 18.8.2020. Obrazac izjave obezbeđuje domaćin za svih 12 igrača. Igrač koji odbije da potpiše izjavu o svojoj zdravstvenoj situaciji ne može nastupiti u meču. Potpisane izjave uzima sudija pre meča i čuva zajedno sa takmičarskim kartama. Na kraju meča sudija vraća kapitenima njihove takmičarske karte zajedno sa izjavama. Izjave klub čuva radi eventualnog dokazivanja kontrolnim organima.Igrač mora nositi masku protiv Covid 19 preko nosa i usta za vreme partije.**

**Ekipa može početi meč ukoliko je prisutno najmanje tri uredno registrovana igrača. U slučaju da se ekipa ne pojavi na meču, ili nema najmanje polovinu igrača, u roku od jednog sata od zakazanog početka meča, GUBI MEČ BEZ IGRE! Ukoliko neka ekipa istupi iz takmičenja, a odigrala je manje od polovine mečeva, isključuje se iz daljeg takmičenja, a njeni dotadašnji rezultati se brišu. Ukoliko je odigrano polovina ili više mečeva, tada preostale mečeve gube službenim rezultatom prema Pravilniku ŠS Vojvodine. Ekipa koja neopravdano istupi biće kažnjena prema Pravilniku ŠS Vojvodine.**

***U sportskom takmičenju može učestvovati sportista kome je u periodu od šest meseci pre održavanja sportskog takmičenja utvrđena opšta zdravstvena sposobnost za obavljanje sportskih aktivnosti, odnosno delatnosti (Pravilnik o utvrđivanju zdravstvene sposobnosti sportista za obavljanje sportskih aktivnosti i učestvovanje na sportskim takmičenjima Član 3. Stav 1).***

**Mečevi se igraju prema priloženom rasporedu, nedeljom od 10 časova, samo ŠK Eđšeg igra subotom od 17 časova kada su domaćini.**

**Liga se igra u 9 kola po Berger sistemu za ekipe.**

**Tempo igre je 90 minuta po igraču za partiju plus bonifikacija od 30 sekundi po potezu, počev od prvog poteza. Obavezno je igranje digitalnim satovima. Prema odluci UO ŠSV za 2021. godinu, klub domaćin mora imati svih 6 ispravnih digitalnih satova. Pisanje poteza je obavezno i u cajtnotu.**

**Domaćin ima bele figure na neparnim tablama i dužan je da obezbedi pogodnu salu i sve potrebne rekvizite i obrasce, a gosti snose sve svoje troškove. ČLAN 10.2 PRAVILA IGRE FIDE SE NE PRIMENJUJE !!!**

**Ukoliko igrač na početku meča sedne za pogrešnu tablu – tablu na kojoj nije prijavljen u sastavu ekipe i povuče potez i pritisne sat – započne sa igrom, on će biti odmah kontumaciran i gubi svoju partiju koju je trebao igrati na tabli prema sastavu ekipe. Partija koju je počeo na pogrešnoj tabli se poništava i smatra neodigranom i na njoj se normalno igra partija koja je trebalo tu da bude odigrana.**

**Posedovanje mobilnog telefona u sali za igru nije dozvoljeno makar i nije uključen i ono se kažnjava gubitkom partije. Pre početka meča igrači koji imaju mobilni telefon kod sebe daće ga sudiji na čuvanje, a u protivnom rizikuju gubitak partije. Sudija će do kraja meča čuvati primljene mobilne telefone. Nije predviđeno da sudija pretresa bilo koga za vreme meča, ali mora reagovati ako uoči prekršaj.**

**Sudije delegira voditelj lige Milan Miladinov, komesar za suđenje ŠSV. Domaćin je dužan da sudiji isplati putne troškove (autobus ili voz) i sudijski honorar od 1.500 dinara. Ukoliko delegirani sudija ne dođe na meč, domaćin će, u dogovoru sa gostima, odrediti drugog sudiju na licu mesta.**

**Sudija je dužan da odmah posle meča javi voditelju lige rezultat meča na tel. 063 120 01 45 i da u toku istog poslepodneva ili večeri mejlom ili telefonom obavesti voditelja lige o pojedinačnim rezultatima meča. Sudija je obavezan i da dostavi Savezu originalni zapisnik u ponedeljak prepodne lično, a ako je to nemoguće, onda da ga pošalje poštom.**

**Pomeranje termina mečeva nije dozvoljeno, osim ako se ekipe dogovore da meč igraju unapred. U tom slučaju su obavezni da promenu blagovremeno najave Savezu i voditelju lige, koji mogu to da odobre i jave delegiranom sudiji. Izuzetno, meč se može odložiti uz saglasnost Saveza, ukoliko najmanje dva standardna člana ekipe učestvuju na državnom ili međunarodnom takmičenju, ali ne u poslednja tri kola. Zadnje kolo se igra u nedelju u 10 časova, bez obzira na to da li domaćin inače igra subotom.**

**Sve eventualne primedbe, kao i najavu žalbe, kapiteni su dužni da unesu u zapisnik meča. Žalba na odluku sudije podnosi se u pismenoj formi, Takmičarskoj komisiji Saveza, najkasnije 48 časova po nastalom sporu, uz uplatu takse od 2.000 dinara. U slučaju pozitivnog rešenja žalbe, taksa se vraća, a u suprotnom ostaje Savezu.**

**Prvak ove lige kvalifikuje se u Bačku ligu NS. Dve poslednjeplasirane ekipe ispadaju iz ove lige. Ukoliko iz Bačke lige NS u ovu ligu ispadnu dve ekipe, umesto kao što je redovno samo jedna, u tom slučaju iz Južnobačke lige ispadaju dve ekipe a liga se povećava na 11 ekipa, što se eliminiše sledeće godine u ligaškom takmičenju.**

**Konačni plasman takmičenja određuje se na osnovu većeg broja osvojenih meč bodova (pobeda 3, nerešeno 1 i poraz bez bodova). U slučaju da dve ili više ekipa imaju isti broj bodova, odlučuje veći broj poena, zatim bolji međusobni rezultat ekipa koje dele mesto. Ukoliko je sve isto, odlučuje meč, ili mečevi, ekipa koje dele kritično mesto. Kašnjenje igrača na partiju se toleriše 59 min i 59 sekundi, s tim što se vreme kašnjenja obračunava igraču koji kasni kao vreme koje je razmišljao za potez.**

**Sve što nije obuhvaćeno ovim Propozicijama, rešavaće se u skladu sa važećim pravilima šahovske igra i pravilnicima ŠS Srbije i ŠS Vojvodine. Posebno ističemo zabranu pušenja i korišćenja mobilnih telefona u turnirskoj sali, što će sudije OBAVEZNO sankcionisati predviđenim kaznama.**

**Svi podaci u vezi Lige (rezultati mečeva, pojedinačni rezultati i stanje na tabeli) biće redovno objavljivani na internet sajtu saveza** [**www.vojvodinachess.net**](http://www.vojvodinachess.net) **i na sajtu Milana Miladinova. Adresa je:** [**www.chessnovisad.in.rs**](http://www.chessnovisad.in.rs)

**KOTIZACIJA ZA UČEŠĆE NA OVOM TAKMIČENJU IZNOSI 6.000 DINARA. KOTIZACIJU UPLATITI U GOTOVOM ILI VIRMANOM NA GORE NAVEDENI RAČUN SAVEZA DO 31. 03. 2021. godine! Ekipa koja ne uplati kotizaciju ne može početi igru u prvom kolu.**

**Internet e-mail za kontaktiranje sa Savezom je** [**sahovskisavezvojvodinens@gmail.com**](mailto:sahovskisavezvojvodinens@gmail.com)

**Startni brojevi u 2021. godini**

**Južnobačka liga**

**1. Gimnazijalac 1**

**2. Eđšeg NS**

**3. Bukovac**

**4 Jugović 2**

**5. Temerin**

**6. Sutjeska 1 BDPolje**

**7. Omladinac Žabalj**

**8. Selenča**

**9. Zmajevo**

**10. Kraljica PTT2**

**R A S P O R E D I G R A NJ A**

**ŠK Eđšeg igra mečeve subotom od 17 časova kada je domaćin.**

**1. kolo, 16. maj 2021. godine u 10 sati Eđšeg subota 15.05.2021. u 17 časova**

**2. kolo, 23.maj 2021. godine u 10 sati**

**3. kolo, 30. maj 2021. godine u 10 sati Eđšeg subota 29.05.2021. u 17 časova**

**4. kolo, 6. jun 2021. godine u 10 sati Eđšeg subota 05.06.2021. u 17 časova**

**5. kolo, 5. septembar 2021. godine u 10 sati**

**6. kolo, 12. septembar 2021. godine u 10 sati Eđšeg subota 11.09.2021. u 17 časova**

**7. kolo, 19. septembar 2021. godine u 10 sati**

**8. kolo, 26. septembar 2021. godine u 10 sati Eđšeg subota 25.09.2021. u 17 časova**

**9. kolo, 03. oktobar 2021. godine u 10 sati**

**Ekipa ŠK Eđšeg igra svoje mečeve subotom od 17 časova kada je domaćin, osim u poslednjem kolu. Poslednje kolo sve ekipe igraju u nedelju 3. oktobra u 10 časova.**

**Novi Sad, 20.04.2021.**

**ŠAHOVSKI SAVEZ VOJVODINE**